Blerta Basholli

Blerta Basholli (1983-yilda tugʻilgan) — kosovalik alban yozuvchisi, rejissyor va prodyuser. Blerta Basholli ilgari Nyu-York shahrida toʻrt yil yashagan va bu unga talaba sifatida bir qator loyihalarda ishlashga imkon bergan, jumladan, uning „Lena and Me“ qisqa metrajli filmi qator xalqaro festivallar va Kosovo mukofotlariga sazovor boʻlgan. 2008-yilda u Nyu-York universitetining Tisch rassomlar maktabida Kino magistratura dasturida dekanlar stipendiyasi bilan taqdirlangan. Uning yana bir debyut badiiy filmi Hive (2021) katta muvaffaqiyatga erishgan va Sundance rekordlarini yangilagan, hamda „Oskar“ qisqa roʻyxatiga nomzod sifatida kiritilgan birinchi Kosovo filmi boʻlgan.

 Shaxsiy hayoti 
Blerta Basholli oliy taʼlimni Nyu-York universitetida olgan. U hozirda Prishtina shahrida yashaydi. U taniqli kosovalik fotograf Artan Korenika bilan oila qurgan, ularning ikki farzandi bor.

 Ish faoliyati 
2006–2011-yillar

2006-yilda Blerta Bashollining birinchi filmi — „Mirror, Mirror…“ hujjatli filmi shaklida chiqqan. 2006-yil Sarayevo kinofestivalida saralanib, katta muvaffaqiyatga erishgan. Shuningdek, Tirana xalqaro kinofestivali 2006, Bolqon qora quti film festivali 2006, Berlin va Nyu-York xalqaro mustaqil film va video festivali 2016 kabi kinofestivallarda etirof etilgan. 2008-yilda u „Gjakova 726“ qisqa metrajli filmini 2009-yilda boʻlib oʻtgan Rotterdam kinofestivalida namoyish etgan. Busho kinofestivali 2009, Dokufest 2009, Toffifest 2009, Filmmor ayollar filmlari festivali 2009 singari kinofestivallarda ham uning ayni shu filmi taqdim etilgan. Keyinchalik, 2011-yilda Bashollining „Lena and Me“ qisqa metrajli filmi 2011-yildagi First Run Film Festivalida namoyish etilgan. Shu bilan birgalikda, Dokufest 2011, Pogradec kino va oziq-ovqat festivali 2011, Skena Up 2011, Tirana International FF 2011 va 9/11 Film Festival 2012 (Eng yaxshi aktrisa mukofoti) da bir qator mukofotlarga sazovor boʻlgan.

2021–hozirga qadar: Butunjahon eʼtirofi

Blerta Bashollining eng mashhur filmi 2021-yilda suratga olingan boʻlib, u kosovalik Fahrije Hoti ismli ayolning patriarxal jamiyatda oʻz biznesini ochishi bilan bogʻliq muammosi haqidagi real voqealarni hikoya qiladi. Film Hive deb nomlanadi va bu Blerta Bashollining birinchi badiiy filmi hisoblanadi. Hive Sundance rekordlarini yangilagan, u yerda hakamlar hayʼatining bosh mukofoti, rejissyorlik mukofoti va Jahon kino dramatik toifasida tomoshabinlar mukofotiga sazovor boʻlgan. Hive filmi „Eng yaxshi xalqaro film“ nominatsiyasida „Oskar“ mukofoti nomzodlari roʻyxatiga kiritilgan birinchi kosovalik rejissyorning filmi boʻlgan.

 Filmografiyasi 

 Mirror, Mirror… (Hujjatli film) (yozuvchi, rejissyor) 2006-yil
 Gjakova 726 (Video qisqa) (hammuallif, rejissyor) 2008-yil
 Lena dhe Une (Qisqa film) (yozuvchi) 2011-yil
 Everything Is Broken Up and Dances (hammuallif) 2016-yil
 Hive (yozuvchi, rejissyor) 2021-yil
 The Marriage (birinchi direktor yordamchisi) 2017-yil
 The Return (rejissyor yordamchisi) 2017-yil
 Unwanted (birinchi direktor yordamchisi) 2017-yil
 Looking for Venera (birinchi rejissyor yordamchisi) 2021-yil
 Cold November (ishlab chiqarish menejeri) 2018-yil
 Manbalar 

Turkum:1983-yilda tugʻilganlar
Turkum:Yashayotgan insonlar
Turkum:Kosovolik yozuvchilar
Turkum:Kosovolik film direktorlari
Turkum:Kosovolik ayol yozuvchilar
Turkum:Kosovolik film prodyuserlari
Turkum:Kosovolik ayol film direktorlari